English: Thank you for the questions. I think they're in three or four broad categories. On tidal energy, yes, we think that Wales has a real opportunity still to be at the forefront of an emerging sector. It is a matter of well-understood regret from this Government's point of view that the Swansea lagoon has not been supported previously, including following a review by a former Conservative energy Minister, who described it as a 'no regrets' project. We still need to be able to deploy a significant tidal project to understand and to learn from that about the further deployment and economic advantage that can be gained as well as, of course, the energy generation from it. We're interested in the Blue Eden project that Swansea council are leading the engagement with developers on. They appear to have a private investor who's prepared to do that. The challenge for us is the scale of each project, as you identified. We do think that there should be further powers with this Government in terms of consenting. We've also been clear about our view that we would rather have further powers on the Crown Estate. None of these things are a surprise and have been said on many occasions by the First Minister, by myself, and indeed the climate change Minister, on a regular basis. However, what we want to do is to maximise the opportunity we have within our current powers to do all that we can in a way that will help to see those first projects take off, because, without the first significant scale project, we're still going to be talking about potential and what if and what may be. We do know that, from a tidal power point of view, we have lots to exploit and lots to look forward to. I certainly want to be in a position where we learn the lessons of what's happened with onshore and fixed offshore wind. The early movers are people who invested early and then took lots of the advantage in both research and development and, indeed, manufacture. I'd much rather that Wales was then exporting that technology and know-how to other parts of the world rather than buying a mature set of technology that someone else has developed and all the economic gain that goes along with that. I think that comes back to your point about innovation funding, which was touched on in questions with Paul Davies as well. Given that we have lost money now that we have left the European Union - and it's unarguable that we have less money than we would otherwise have done - our challenge is that, given that we had a funding stream that came from that into the innovation sector here, how we replace that successfully. Now, as I said, the positive is that the UK Government are looking to invest more than £20 billion over a number of years into innovation. The challenge is that if it goes out in the same way that it has done previously - and you've highlighted this - that money will be largely taken up in the golden triangle. And once you start to have a system that repeats itself, well, it's very hard to break in. And the positive aspect of this is that we're not saying, 'Give Wales money because we deserve it.' We're saying, 'Give Wales money because we have excellent research here as well, within our sectors, within our higher education and, indeed, within our business and applied sector as well. So, there's actually a real gain to be made and do it close to where you're going to deploy it as well.' So, I think there are a lot of really sensible and logical advantages in doing that. So, to make real some of the promises that have been made will not just be the right thing from the politics point of view, it will actually be practically the right thing to do from an economic benefit and advantage point of view as well. And certainly the Minister for Climate Change and I are very keen to take advantage of Wales being an early mover within these sectors as well. I think we have lots to offer and lots to gain, and the net-zero skills plan will be part of that. But, as I've indicated, we expect to publish that this year. I'm very keen that we get it right. I'd much rather we were in a position to have published it or to give a definitive time for when it will come out now. I can't do that, but what I will do is say that, as soon as we've got it right, we'll publish it, and I'll happily indicate not just to him but to other Members when that plan is expected to be published.
Welsh: Diolch am y cwestiynau. Rwy'n credu eu bod mewn tri neu bedwar categori eang. O ran ynni'r llanw, ydym, rydym yn credu bod gan Gymru gyfle gwirioneddol o hyd i fod ar flaen y gad o ran sector sy'n datblygu. Mae'n destun gofid a ddeellir yn dda o safbwynt y Llywodraeth hon nad yw morlyn Abertawe wedi cael cefnogaeth o'r blaen, gan gynnwys yn dilyn adolygiad gan gyn-Weinidog ynni Ceidwadol, a'i ddisgrifiodd fel prosiect 'dim difaru'. Mae angen o hyd i ni allu defnyddio prosiect llanw sylweddol i ddeall a dysgu o hynny am y defnydd pellach a'r fantais economaidd y gellir eu hennill yn ogystal â chynhyrchu ynni ohono, wrth gwrs. Mae gennym ddiddordeb yn y prosiect Blue Eden y mae cyngor Abertawe yn arwain y gwaith ymgysylltu â datblygwyr arno. Mae'n ymddangos bod ganddyn nhw fuddsoddwr preifat sy'n barod i wneud hynny. Yr her i ni yw maint pob prosiect, fel y gwnaethoch chi ei nodi. Rydym yn credu y dylai'r Llywodraeth hon gael rhagor o bwerau o ran cydsynio. Rydym hefyd wedi bod yn glir ynglŷn â'n barn y byddai'n well gennym gael rhagor o bwerau ar Ystad y Goron. Nid yw'r un o'r pethau hyn yn syndod ac mae'r Prif Weinidog, fi fy hun, ac yn wir y Gweinidog Newid Hinsawdd, wedi dweud hynny droeon. Fodd bynnag, yr hyn yr ydym ni eisiau ei wneud yw sicrhau'r cyfleoedd gorau'r sydd gennym o fewn ein pwerau presennol i wneud popeth a allwn mewn ffordd a fydd yn helpu i weld y prosiectau cyntaf hynny'n cael eu lansio, oherwydd, heb y prosiect graddfa sylweddol cyntaf, byddwn yn dal i fod yn sôn am botensial a beth os a beth allai fod. Rydym ni yn gwybod, o safbwynt ynni'r llanw, fod gennym ni lawer i fanteisio arno a llawer i edrych ymlaen ato. Yn sicr, rwy'n dymuno bod mewn sefyllfa lle rydym yn dysgu gwersi o'r hyn sydd wedi digwydd gyda gwynt ar y tir a gwynt ar y môr sefydlog. Mae'r symudwyr cynnar yn bobl a fuddsoddodd yn gynnar ac yna fanteisio llawer ar ymchwil a datblygu ac, yn wir, gweithgynhyrchu. Byddai'n llawer gwell gen i pe bai Cymru wedyn yn allforio'r dechnoleg honno a gwybodaeth i rannau eraill o'r byd yn hytrach na phrynu cyfres aeddfed o dechnoleg y mae rhywun arall wedi ei datblygu a'r holl enillion economaidd a ddaw yn sgil hynny. Rwy'n credu bod hynny'n dod yn ôl at eich pwynt am gyllid arloesi, y cyfeiriwyd ato mewn cwestiynau gyda Paul Davies hefyd. O gofio ein bod wedi colli arian gan ein bod wedi gadael yr Undeb Ewropeaidd - ac mae'n ddiamheuol fod gennym ni lai o arian nag y byddem ni wedi ei gael fel arall - ein her ni yw, o gofio y cawsom ni ffrwd cyllid a ddaeth o hynny i'r sector arloesi yma, sut yr ydym yn cael rhywbeth yn ei le yn llwyddiannus. Nawr, fel y dywedais, y peth cadarnhaol yw bod Llywodraeth y DU yn bwriadu buddsoddi dros £20 biliwn dros nifer o flynyddoedd mewn arloesi. Yr her yw, os aiff allan yn yr un modd ag y mae wedi ei wneud o'r blaen - ac rydych chi wedi tynnu sylw at hyn - y bydd yr arian hwnnw'n cael ei ddefnyddio i raddau helaeth yn y triongl euraid. Ac ar ôl i chi ddechrau cael system sy'n ailadrodd ei hun, wel, mae'n anodd iawn torri i mewn iddi. A'r agwedd gadarnhaol ar hyn yw nad ydym yn dweud, 'Rhowch arian i Gymru oherwydd ein bod ni'n ei haeddu.' Rydym yn dweud, 'Rhowch arian i Gymru oherwydd bod ymchwil ragorol gennym ni yma hefyd, o fewn ein sectorau, o fewn ein haddysg uwch ac, yn wir, o fewn ein sector busnes a chymwysedig hefyd. Felly, mae enillion gwirioneddol i'w gwneud mewn gwirionedd a'u gwneud yn agos at le yr ydych chi'n mynd i'w defnyddio hefyd.' Felly, rwy'n credu bod llawer o fanteision gwirioneddol synhwyrol a rhesymegol wrth wneud hynny. Felly, bydd gwireddu rhai o'r addewidion a wnaed, nid yn unig y peth iawn i'w wneud o safbwynt gwleidyddiaeth, mewn gwirionedd, dyma'r peth iawn i'w wneud o safbwynt budd economaidd a mantais hefyd. Ac yn sicr, mae'r Gweinidog Newid Hinsawdd a minnau'n awyddus iawn i fanteisio ar y ffaith bod Cymru'n symud yn gynnar yn y sectorau hyn hefyd. Rwy'n credu bod gennym ni lawer i'w gynnig a llawer i'w ennill, a bydd y cynllun sgiliau sero net yn rhan o hynny. Ond, fel yr wyf i wedi ei ddweud, rydym yn disgwyl cyhoeddi hynny eleni. Rwy'n awyddus iawn ein bod yn gwneud pethau'n iawn. Byddai'n llawer gwell gen i pe baem ni mewn sefyllfa i'w gyhoeddi neu i roi amser pendant ar gyfer pryd y bydd yn dod allan yn awr. Ni allaf wneud hynny, ond yr hyn y byddaf yn ei wneud yw dweud, cyn gynted ag y byddwn wedi gwneud pethau'n iawn, y byddwn yn ei gyhoeddi, a byddaf yn hapus i nodi nid yn unig iddo ef ond i Aelodau eraill pryd y disgwylir i'r cynllun hwnnw gael ei gyhoeddi.